# FASTE ARBEJDSSTEDERS INDRETNING

# VELFÆRDSFORANSTALTNINGER I Folkekirken

## Et responsum fra Miljøhuset maj 2020

Dette responsum handler er målrettet Folkekirkens små arbejdspladser og handler om reglerne vedrørende

1. Toilet
2. Spiseplads
3. Håndvask
4. Opbevaring af tøj (garderobe eller omklædningsrum)
5. Baderum
6. Lempelser og dispensationer
7. Regler på området

Kravene i en skurvogn (fx ved ombygninger, grandækning osv) er de samme som i et fast lokale - dog med den lempelse, at det kan være et tørcloset.

Responsummet handler om de allervigtigste regler, og er derfor ikke en udtømmende oplistning af reglerne – se de specifikke regler under punkt 7.

**Hovedreglerne er, at:**

* Faciliteter skal være til rådighed, når der er flere end 3 ansatte. Ved færre kan der henvises til at bruge faciliteter i umiddelbar nærhed fx i en tjenestebolig, sognegård m.v. Der tælles ansatte.
* De skal være i en fast bygning, medmindre det efter forholdene ikke er muligt eller rimeligt. Det skal forstås på den måde at findes der en fast bygning, hvor faciliteterne kan indrettes, så skal de det. Kan det ikke lade sig gøre kan de indrettes i fx en skurvogn.
Arbejdstilsynet tager i sine påbud ikke hensyn til arbejdsgiverens økonomi, fordi de skal varetage arbejdsmiljøet og den tilhørende lovgivning.
* Faciliteterne skal være på arbejdspladsen. Tidligere, da vi så, at hver kirke var et sogn, skulle faciliteter være ved hver kirke.
Når flere kirker indgår i forskellige samarbejdsformer, kan medarbejderne henvises til at bruge faciliteter ved en af kirkerne. En afstand mellem kirkerne vil være acceptabel, hvis transporten kan gøres på mindre end 10 minutter.
* Faciliteterne må som hovedregel kun bruges af arbejdsgiverens ansatte, men flere arbejdsgivere på samme matrikel må gerne lave fælles faciliteter, som vi fx ser, at præster og menighedsrådets ansatte bruger de samme faciliteter. Vi har også en afgørelse på, at postbuddet fik lov af menighedsrådet til at bruge kirkens toilet og spiserum.
* Bygningsreglementet er gældende for alt byggeri, og når det er fulgt, er arbejdsmiljølovgivningen også fulgt.
* Rummene skal kunne opvarmes til en passende temperatur – det vil sige for en spiseplads er det 19 – 21 grader.
* Henvisning til offentlige faciliteter fx offentlige toiletter, supermarkeder m.v. anser Miljøhuset ikke for at opfylde reglerne. Det ville kunne lade sig gøre for personale, der hele tiden er på ”farten” fx sælgere.
1. **Toiletter**

Toilettet skal være til brug for de ansatte. Det vil sige, at der ikke er adgang for fx besøgende, konfirmander eller lignende.

Der skal være 1 toilet for hver 15 personer. Mænd og kvinder må gerne brug samme toilet. Er der mere end 1 toilet skal adskillelsen være fra loft til gulv.

Når både mænd og kvinder bruger samme toilet, må der ikke være urinal i forrum.

Ved nyetablering skal der være et forrum, der ikke må have direkte adgang fra spiserum.

Der skal være håndvask i toilet eller forrum med rindende koldt og varmt vand.

Miljøhuset anbefaler, at der bruges andre tørremidler end stofhåndklæder på grund af den almene hygiejne, da fx colibakterier kan blive siddende i op til 3 – 4 timer. Der kan fx bruges papirhåndklæder eller eltørrer i stedet.

1. **Spiseplads**

Ansatte skal kunne anvises en spiseplads, der ikke har andre hovedformål end, når der er spisepauser i arbejdstiden. Det vil sige et skrivebord kan ikke bruges, men der må gerne være et andet bord i samme lokale til at spise ved.

Der skal være min. 60 cm spiseplads til hver person.
Ved flere end 3 ansatte samtidig, skal spisepladsen være indrettet i særskilt rum. Det samme gælder, hvis de ansatte (fx gravere/gartnere) udfører arbejde, der er tilsmudsende, og de ikke klæder om før spisepausen.
Reglerne om særlig spiseafdeling gælder dog ikke på virksomheder indrettet inden 1. januar 1993 uden spiseafdeling, medmindre arbejdet er af en sådan art, at spisning ikke bør foregå i arbejdsrum. På de mindre kirker er spiserummet ofte på graverens kontor, men det er efter Miljøhuset opfattelse netop en situation, hvor lempelserne ikke gælder – med mindre, der er lavet kontortid uden for spisepauserne.
Medbragt mad skal kunne opbevares i et køleskab.

Der skal være en kogeindretning til opvarmning af medbragt mad.

Der skal være en håndvask i spiserummet eller i umiddelbar nærhed. Køkkenvasken må ikke bruges til håndvask.

Der må ikke opbevares fx kemikalier til andet brug end opvask i spiserummet, og der bør ikke opbevares tøj.

1. **Håndvaske**

Der skal være 1 håndvask pr. 5 ansatte, hvor det udendørs personale indgår i denne optælling. Håndvaske i aflåselige rum – fx toiletter – indgår ikke i optællingen.

Der skal være rindende varmt og koldt vand.

Hvis der under arbejdet kommer ting på huden (fx harpiks), der ikke kan renses af med almindelig sæbe, skal der være andre hudrensemidler.

Miljøhuset anbefaler, at der bruges andre tørremidler end stofhåndklæder på grund af den almene hygiejne, da fx colibakterier kan blive siddende i op til 3 – 4 timer. Der kan fx bruges papirhåndklæder eller eltørrer i stedet.

1. **Opbevaring af tøj og personlige ting**
Gangtøj og arbejdstøj skal kunne opbevares forsvarligt. Opbevaring kan ske i garderobe eller omklædningsrum. Forsvarligt skal tolkes der hen, at tøjet ikke må kunne forsvinde i løbet af dagen i fx en åben garderobe i en sognegård.

Hvis det er på et kontor (fx kordegnekontoret) kan der være knager til tøjet.

Hvis der ikke er et garderobeskab, skal personlige ting kunne låses inde i fx en skuffe eller et taskeskab. Ejeren af de aflåste ting er den eneste, der må have en nøgle til skabet.
Hvis der er omklædning fra gangtøj til arbejdstøj, skal der findes omklædningsrum. Dette gælder fx, hvis
- det er nødvendigt af sikkerheds- eller sundhedshensyn at benytte personlige værnemidler, der kræver omklædning, eller
- arbejdet er tilsmudsende som fx det udendørs personale
- de ansatte skal foretage omklædning til uniform fx kirketjenere.

Omklædningen skal kunne ske ugenert hvert køn for sig. Begge køn kan derfor godt bruge samme omklædningsrum, hvis det kan aflåses indefra.

I omklædningsrum skal der være et aflåseligt garderobeskab (min 30x50x170cm) til hver ansat. Skabene skal have ventilationsåbninger foroven og forneden, og der skal være en hylde i det.
Bliver arbejdstøjet beskidt skal der være 2 skabe til hver – et til gangtøjet og et til det beskidte.

Bliver arbejdstøjet vådt, skal det være mulighed for at tørre det.

1. **Baderum**
Der skal findes baderum med en bruser for hver 10 ansatte, hvis arbejdet
er tilsmudsende, vådt eller fysisk anstrengende
Baderum skal være indrettet med et passende antal håndvaske og brusebade med varmt og koldt vand.

Der skal være adgang direkte fra omklædningsrummet, og hvert køn skal ugeneret kunne tage bad hver for sig – det vil sige, de må gerne benytte samme bad.

1. **Lempelser og dispensationer**

Det er udelukkende kun Arbejdstilsynet, der kan dispensere fra gældende arbejdsmiljølovgivning. Miljøhuset hjælper gerne med evt ansøgninger.

Har arkitekter, ingeniører og andre rådgivere en lempeligere mening end den, der er i arbejdsmiljølovgivningen, anbefaler Miljøhuset at bede dem skriftligt redegøre for deres opfattelse og skriftlige få dem til at tage ansvaret.

Miljøhuset

Maj 2020